GiliGold/VAD_KnessetCorpus huggingface dataset:
אורי שרפ: לגבי העסק האופטימאלי, רצו לדעת איפה המקום הכי טוב להקים עסק של וטרינר וגילו שזה בבני ברק, כי שם אין כלבים.
אורי שרפ: ..
אסנת קנדלי: אני מייצגת עמותה שמעודדת נשים להקים עסקים קטנים ובינוניים גם לפעילות של מיקרו עסקים.
אסנת קנדלי: בשיתוף עם קרן "קורת" שעוזרת לנו, יש פה שיתוף פעולה עם הרבה ארגונים שנציגיהם יושבים כאן.
אסנת קנדלי: כמו השם השלנו, אנחנו רוצות לתת את הסביבה התומכת, כי זה מאוד חשוב לנשים.
אסנת קנדלי: הן מגיעות עם רעיונות שהן לא מאמינות שזה יקרה.
אסנת קנדלי: בתור שלב ראשוני, חשוב מאוד לתת את התמיכה הזאת, שגם משהו שנראה בלתי אפשרי, אולי אנחנו כן יכולות לעשות.
אסנת קנדלי: העיקרון הוא לתת פתרונות יצירתיים שלא בהכרח מקובלים ולמצוא את הדרך הייחודית לכל אחת להגשים את החלום ולחבר אותה מאוד חזק לחזון.
אסנת קנדלי: ברגע שזה יתבצע היא מאוד תצליח ואנחנו מאוד מאמינות בזה.
אסנת קנדלי: זה מוכיח את עצמו בשטח.
אסנת קנדלי: בסופו של דבר, הבעיות שהוצגו כאן, העמותה מכירה את הבעיות האלה ואנחנו מזדהות וחושבות שיש לתת לזה פתרון.
אסנת קנדלי: בנימה אישית אני רוצה להוסיף שיש פה תחושה שהמדינה עוברת את השלבים הראשוניים ויש פה מרווח נשימה והתייחסות לדברים אחרים.
אסנת קנדלי: בעמותה שלנו יש נשים שרבות מהן אקדמאיות והמחשבה היא שאם יש לך השכלה, את יכולה להסתדר.
אסנת קנדלי: זה לא כך.
אסנת קנדלי: הבעיות שהוצגו כאן תקפות לרבות מאוד מהנשים.
אסנת קנדלי: מאוד רצוי להתייחס לשלב של לתת להן כלים ובזה אנחנו מתמחות, לתת ולהצליח.
אסנת קנדלי: לאו דווקא לקחת הלוואה אלא לתת את הידע וההכוונה ופה, אני חושבת שצריך לעשות את זה בצורה יותר יצירתית.
אסנת קנדלי: יש לנו ביקוש גדול מאוד.
אסנת קנדלי: ב-3.5 שנים שהעמותה פועלת, היא הצליחה ליצור בסיס נרחב והביקוש הולך וגובר.
אסנת קנדלי: נשים חייבות את הידע ככלים להצלחה בעתיד.
רחל איטח: אני רוצה לתקן עיוות מחשבתי ולומר שנשים שלא מצהירות, לא מקלקלות את עצמן מה גם, שאנחנו מנסים להחדיר להן שיש זיכוי של עד 25%.
רחל איטח: זאת אומרת, עד 14 אלף היא לא משלמת מס.
רחל איטח: מה שנשאר לה לשלם זה ביטוח לאומי וביטוח בריאות שמגן עליה.
רחל איטח: זאת אומרת, אנחנו חייבים ללכת לפעמים על הצד שאומר: מה את לא חייבת כדי שתיכללי במערך הבירוקרטי.
רחל איטח: איריס, לעניין החרדים בצפון, בצפת יש לנו מקרים מאוד קשים של עוני.
איריס פלד: את יודעת שבני-ברק נחשבת לעיר הכי ענייה בארץ.
רחל איטח: אני לא נכנסת לזה אבל הקיום של הנשים מהבית ואיך שהן תופסות את המקום שלהן בחברה הוא לאו דווקא כמפרנסות אלא כעזר.
רחל איטח: ואז הן מפרנסות שם בצורה מאוד יפה על ידי גמ"ח וזה מדהים.
רחל איטח: אני עושה "שאפו" למגזר החרדי כי זה חד-הורית משודרגת.
רחל איטח: אני חושבת שקרן "קורת" היתה מקסימה בזמן המלחמה וגם רש"י.
רחל איטח: הם היו מדהימים.
רחל איטח: הג'וינט נרתם אחרי המלחמה לתת הרבה כספים לצפון.
רחל איטח: עכשיו אנחנו צריכים לראות איך ממנפים את זה ביחד כי אם כל ארגון יעבוד לבד לא נצליח, כי אין לנו את המשאבים לעשות לבד.
רחל איטח: מעבר לתמיכה של הממשלה אנחנו צריכים את הגושפנקא של כל הגופים האלה.
רחל איטח: אם יכירו בגוף אחד, שיעבור מרמת המדינות לביצוע, תפעילו אותנו.
רחל איטח: אנחנו מקבלים שכר.
רחל איטח: תביאו את זה ונחשוב על תכניות לביצוע ביחד.
רחל איטח: לא כדאי שכל אחד יעבוד לבד.
רחל איטח: יש לכך את מרכזי מט"י ויועצים מדהימים, יש כלכלנים וחונכים ואפילו שאין שכר לחונך אנחנו עושים את זה לבד.
רחל איטח: להשתמש במה שקיים.
שיר טל: אני מייצגת את עמותת "קול אישה", קורסים לנשים שרוצות להקים עסק בתחום האוכל ומצאנו פתרון יצירתי לבעיות הכשרות.
שיר טל: פתחנו מטבח קהילתי בקרית יובל, שם עובדות נשים ומבשלות ארוחות לחוסים שנמצאים במקום.
שיר טל: משם יוצאות ארוחות וקייטרינג כשר.
שיר טל: יש לנו הרבה רצון לעשות עוד פרוייקטים כאלה ולהמשיך עם זה בשיתוף קרן "קורת", אחותי וכולי.
רוחמה אברהם-בלילא: זה נשמע שהמצב קשה אבל יש המון פוטנציאל.
רוחמה אברהם-בלילא: אנחנו, הנשים, מונות 52% מהאוכלוסייה וכן, כשרואים את כל הפוטנציאל שקיים בשטח וכולם משוועים לעזור, לא ראיתי הרבה מצבים שבהם אומרים: קחו, תעזרו בנו.
רוחמה אברהם-בלילא: אני חושבת שזו ישיבה חגיגית לאור הסוגיה שאנחנו חוגגים את יום העסקים הקטנים בכנסת.
רוחמה אברהם-בלילא: מבחינתי, צריך לראות בזה המשך.
רוחמה אברהם-בלילא: אני אוהבת לקחת תכנית עבודה, להגדיר מטרות, יעדים ולמדוד את עצמי תוך פרק זמן מסוים.
רוחמה אברהם-בלילא: אני מציעה זה שנקיים ישיבה בעוד כחודש, אבל במהלך החודש הזה, כל אחת שרוצה לקחת חלק בתהליך, צריכה לבוא עם תכנית משלה ואז נעשה סינכרוניזציה של כל התכניות שיעלו על שולחן הוועדה להגדיר מטרות ולראות איך פועלים בהמשך.
רוחמה אברהם-בלילא: אני מודה לכולכן.
רוחמה אברהם-בלילא: אני מאוד מעריכה את העובדה שאתן נותנות את מיטב מרצכן ורצונכן לצורך הסוגיה של העצמת נשים ונתינת היכולת להן להגיע למצב של עצמאות ויחד עם זאת, במאמר מוסגר, אנחנו נשים והדגש צריך להיות גם במובן הפסיכולוגי, שמי שרוצה – רק השמים הם הגבול ואולי גם לא.
רוחמה אברהם-בלילא: ההתלבטות שקורעת אותנו, כאמא, שמקדישה הרבה מאוד זמן לקריירה אין מצב שאני לא הולכת לישון בלי להתלבט מלווה בייסורי מצפון.
רוחמה אברהם-בלילא: זה הנדבך העיקרי שלא קיים בעולם הגברי.
רוחמה אברהם-בלילא: הילד חלה ולא יכולתי לקחת אותו באותו רגע, אנחנו לוקחות את זה אתנו וזה מאוד קשה.
רוחמה אברהם-בלילא: לכן, כל אחת מאתנו שמגיעה ובפריפריה הבעיה יותר קשה.
רוחמה אברהם-בלילא: בראש וראשונה, צריך להפנים את העובדה שגם לנו מותר לפתח קריירה וזה בסדר.
רוחמה אברהם-בלילא: לנו מותר להיות שלמות עם עצמנו.
רוחמה אברהם-בלילא: אני נותנת שיעורי בית.
רוחמה אברהם-בלילא: בואו נשמע את התשובות.
רוחמה אברהם-בלילא: אני לכן מודה מאוד.
גדעון סער: אנחנו פותחים את ישיבת הוועדה.
גדעון סער: הנושא הראשון - הצעת חוק עבודת נשים (תיקון – הארכת תקופת הגבלת פיטורין בתום חופשת לידה).
גדעון סער: הצעת החוק היא של חברות הכנסת נאדיה חילו, אורית נוקד ושלי, והיא לצערי התעכבה תקופה ממושכת מדי בוועדת הכנסת עד להכרעה אתמול שהיא תידון בוועדה הזו.
גדעון סער: במליאה היא עברה לפי דעתי לפני למעלה מחודש.
גדעון סער: בעיקרה היא תיקון לסעיף 9(ג) לחוק עבודת נשים שקובע שמעביד לא יפטר עובדת במשך תקופה של 45 ימים לאחר תום חופשת הלידה.
גדעון סער: הוראה דומה נקבעה גם לגבי היעדרות מהעבודה במשך השנה הראשונה לאחר הלידה במסגרת חופשה ללא תשלום וכן לגבי היעדרות של עובדת שרופא אישר כי מצבה עקב הלידה מחייב את זה.
גדעון סער: התקופה הזו נקבעה על מנת לאפשר לעובדת להשתלב שוב במקום העבודה.
גדעון סער: במשך תקופה זו גם לא ניתן לתת הודעת פיטורין.
גדעון סער: זו תופעה די רחבה שמעסיקים רבים פודים את הימים האלה בכסף והעובדת לא שבה למקום העבודה שלה אחרי חופשת הלידה.
גדעון סער: אנחנו הצענו בהצעת החוק להאריך את התקופה הזו ל-90 ימים, דבר שיתרום או יכביד על הקניה הזו, בכסף, ויעניק אפשרות יותר ממשית לעובדת לשוב למקום העבודה.
גדעון סער: הממשלה קיבלה את ההצעה בתנאי שהתקופה תהיה 60 יום.
גדעון סער: אני קיבלתי את זה, כשלב ראשון, למרות שאתמול נאמר לי – ואני מבקש שיהיה מחקר של המ.מ.מ שיהיה מוכן עד שנדון בזה לקראת הקריאה השניה והשלישית.
גדעון סער: אתמול פגשתי אורחים מחוץ לארץ שאמרו לי שבקנדה התקופה היא שנה.
אורלי לוטן: - -
גדעון סער: חידדתי את השאלה הזו עם מי שנפגשתי איתו, כי חשבתי שהוא מדבר על חופשת לידה, אבל בכל מקרה הייתי רוצה לדעת.
גדעון סער: כרגע נאשר את הדבר הזה בהתאם למה שהוסכם.
גדעון סער: אני חושב שזה תיקון מאד נקודתי, חשוב מאד, אך נקודתי, ולכן חשבתי שאנחנו יכולים לדון בזה בהתראה קצרה.
הלית מגידו: רציתי להסב את תשומת לב הנוכחים לשתי נקודות.
הלית מגידו: הנקודה הראשונה היא לעניין ההבדל בין שתי הפסקאות הראשונה - נוגעת לאותן נשים שחזרו לעבודה בתום חופשת הלידה כמו גם להיעדרות במשך 6 חדשים באישור רופא.
הלית מגידו: לגבי הפסקה הזו אין אפשרות למעביד לקבל היתר לפיטורין, בעוד שלגבי הפסקה השניה שדנה במה שאנחנו מכנים "חל"ת" – אישה שמחליטה להישאר בביתה, אך ללא תשלום - לגבי הפסקה הזו קבוע בחוק שיש אפשרות למעסיק לקבל היתר לפיטורין.
גדעון סער: לגבי איזו תקופה?
הלית מגידו: לגבי החל"ת.
הלית מגידו: לגבי הפסקה שנוגעת לאי פיטוריה של האישה במהלך תקופת החל"ת.
הלית מגידו: שם יש אפשרות למעביד לקבל היתר, בעוד שב- 45 הימים מהיום אחרי שהיא חוזרת מחופשת הלידה - -
גדעון סער: מה זה "תום תקופת החל"ת"?
הלית מגידו: לדוגמה – אישה מסיימת את כמעט שלושת החודשים של חופשת הלידה ואומרת שהיא לא מעונינת לחזור לעבודה באותה עת.
הלית מגידו: היא רשאית להישאר בביתה במסגרת חופשה ללא תשלום עד תום שנה מהיום - -
קריאות: כולל חופשת הלידה.
קריאות: זה לא שנה.
קריאות: 9 חודשים.
גדעון סער: אז היום, בזמן הזה, ניתן לפטר בהיתר.
הלית מגידו: יש חשיבות לעובדה שמאריכים את תקופת ההגנה ואז אנחנו צריכים לשים לב לאיזון האם כאשר יש אפשרות לקבל היתר, אז הפגיעה במעסיקים פחותה יותר.
הלית מגידו: אם אנחנו מאריכים את ההגנה הזו ללא אפשרות למעסיק לקבל היתר, הפגיעה במעסיק היא גדולה יותר.
הלית מגידו: אני לא אומרת שזה בלתי מאוזן.
גדעון סער: אני לא מבין את ההבדל.
גדעון סער: הבנתי את זה שלגבי תקופת החל"ת ניתן לפטר בהיתר, את זה הבנתי, ולא הבנתי את המסקנה.
הלית מגידו: המסקנה היא זו: כאשר למעסיק יש אפשרות לפטר את העובדת בהיתר, אזי הארכת התקופה שבה קיים האיסור לפיטורין – ההארכה הזו לא מהווה פגיעה מאד חמורה בזכויותיו, כי תמיד עומדת לו הזכות לבקש את ההיתר.
הלית מגידו: להבדיל, הארכת תקופת ההגנה, כאשר למעסיק אין אפשרות לקבל את ההיתר יש בה משום פגיעה גדולה יותר, באופן יחסי.
גדעון סער: אבל מטרתנו היא להכביד על המעסיק
הלית מגידו: אמת ויציב, ולכן אני מדגישה שאני לא חושבת שהדבר אינו מאוזן.
גדעון סער: אני חשבתי שאת מציעה לנו אגב אורחא לתקן את הדבר הזה שמפטרים את הנשים בתקופת החל"ת, שממילא לא משלמים להן משכורת, שזה רעיון להצעת חוק נפרדת.
גדעון סער: חשבתי שלזה את חותרת.
זהבה גלאון: קודם כל זה נכון מה שאת אומרת, מבחינת המעביד, אבל בשיקול בין הגנה על זכויות העובדת, וזכויות המעביד, נדמה לי שהכף נוטה.
זהבה גלאון: אני לא רואה כאן משהו לא מדתי.
הלית מגידו: לא אמרתי, ההפך.
הלית מגידו: אני מסכימה אתך.
הלית מגידו: לטעמי זה בהחלט - -.
הלית מגידו: חשוב היה לי שתשימו לב לכך שאין דין זהה לחלוטין בין שתי הפסקאות האלה.
הלית מגידו: זאת ועוד, צר לי שלא הגיעו לכאן, למרות שהוזמנו – ארגוני מעסיקים או מעבידים, כדי לייצג את עמדתם בעניין הזה.
גדעון סער: אבל יהיה עוד דיון לקראת הקריאה השניה והשלישית, שבו הם יוכלו להציג את עמדתם.
הלית מגידו: נקודה נוספת - הובא לתשומת ליבי שהיתה הצעת חוק פרטית מקבילה שהובאה לוועדת השרים לגבי עובדות ששוהות במקלט לנשים מוכות.
הלית מגידו: היום החוק קובע איסור פיטורין דומה במשך תקופה של 60 ימים, לגבי נשים ששוהות במקלט לנשים מוכות, ואני הבנתי שישנה הצעת חוק פרטית שביקשה להאריך את התקופה הזו מ0-60 יום ל – 90 יום בדומה להצעת החוק שלך במקור.
הלית מגידו: עמדת ועדת השרים היתה לתמוך.
דארין יעקב: אני חייבת לתקן – ההצעה הפרטית היתה להאריך ב- 180 יום.
דארין יעקב: ועדת השרים החליטה בסוף, בדומה להצעה הזו, להתפשר כבר ולהאריך ל-90 ימים.
דארין יעקב: אני רוצה להדגיש עוד משהו - -
גדעון סער: את ממשרד המשפטים.
גדעון סער: תסבירי לי למה הממשלה לא רצתה לתמוך ב- 90 יום.
דארין יעקב: כל העניין של סעיף 9 לחוק הוא עניין של איזון בין הגנות – כמו שאמרנו: מדתיות.
גדעון סער: למה לגבי הנשים המוכות האיזון הוא 90 יום?
דארין יעקב: החוק, גם לפני התיקון היה שונה.
דארין יעקב: הוא היה 60 יום, לעומת 45 בחופשת לידה.
דארין יעקב: זאת אומרת, החוק עצמו מבחין בין שלושה מקרים.
גדעון סער: אז למה 90 יום במקרה שלנו הוא לא האיזון הנכון?
דארין יעקב: כי במקרה שלנו יש בעיה מאד רצינית, כי עם השנים - ככל שיש לעובדת יותר ותק, אותם ימים שהמעביד חייב לשלם בעדם הולך וגדל, כי יש לו 90 ימים – בהנחה שזה 90 ימים כאן, לשלם, 30 יום הודעה מוקדמת ועוד פיצויי פיטורין.
דארין יעקב: ככל שיש לה ותק יותר - -
גדעון סער: הכבדה על המעסיקים.
דארין יעקב: בדיוק.
דארין יעקב: זה יביא למצב אבסורדי שכל מעסיק יגיד – עדיף לי לא להעסיק נשים, כי זה פשוט יעלה לי ביוקר.
דארין יעקב: אחרי 5 שנים אני אצטרך לשלם לה בעד שנה שלמה.
מאירה בסוק: אני הייתי שם בדיון בוועדה.
מאירה בסוק: מה שדובר שם – ולכן הסכימו לתת לנשים במקלט כי זה פחות נשים.
מאירה בסוק: זה מעט נשים לשנה, זו היתה הסיבה, ולא היתה סיבה אחרת.
מאירה בסוק: פשוט, העלות היתה יותר קטנה.
מאירה בסוק: חבר הכנסת אריאל רצה באמת 90 יום ונתנו 60 יום בסוף.
מאירה בסוק: וגם, רק בגלל העניין שזה מעט נשים.
רבקה מקובר: מאז חקיקת החוק היתה פניה אחת.
מאירה בסוק: אין הרבה נשים בעניין הזה.
מאירה בסוק: לכן לא היה מקום להתעקש כל כך.
זהבה גלאון: תקני אותי אם אני טועה – נשים ששוהות במקלט אמנם מוגנות בפני פיטורין אבל כיוון שכל צרכיהם הכספיים מסופקים להם על ידי המקלט אז הן לא מקבלות שכר בתקופה הזו, נכון?
זהבה גלאון: לכן זאת הבחנה שהיא מאד משמעותית.
זהבה גלאון: אני חושבת שאפשר היה לאשר בהצעה הזו גם 90 יום.
זהבה גלאון: אבל ההגבלה, במקרה הזה, לנשים ששוהות במקלט, היא אינה הגבלה נכונה.
זהבה גלאון: התביעה והדרישה ל- 90 יום שאולי אפשר לעשות אותה בשלבים הבאים של מהלך החקיקה, אינה צריכה להיעשות תוך ההיתלות - -ולפיכך אני מציעה לאשר את ההצעה.
דבי אליעזר: אני נציגת התמ"ת.
דבי אליעזר: רציתי להתייחס לנקודה הראשונה של היועצת המשפטית בנוגע לאפשרות לבקש היתר במהלך החופשה ללא תשלום וחופשת הלידה, כידוע כמעט לכולם כאן – יש הצעת חוק ממשלתית שממתינה לדיון בוועדת העבודה והרווחה של הכנסת - -
גדעון סער: למי יש הצעה ממשלתית?
גדעון סער: את מדברת על הרפורמה בחוק עבודת נשים?
גדעון סער: אבל זה קשור לתיקון של ההתיישנות והענישה – גם זה?
גדעון סער: מה הממשלה מציעה לעניין זה?
דבי אליעזר: לעניין זה – אנחנו מבקשים להכניס לתקופה של חופשת הלידה ול-60 ימים שלאחר מכן שיתוקן החוק - אפשרות למעסיקים לבקש היתר בהתקיים שני תנאים: 1.
דבי אליעזר: שהפיטורין הם לא בקשר לחו0
דבי אליעזר: פשת הלידה של העובדת.
דבי אליעזר: 2.
דבי אליעזר: כשמדובר במעסיק פושט רגל.
גדעון סער: מה שאתם רוצים זה להקל על המעסיקים - -
דבי אליעזר: שפושטים רגל, כן.
דבי אליעזר: כי מה שקורה הוא שהם בעצם פונים לתקופה הזו – הם מחויבים לשלם - -
גדעון סער: אבל האם אתם מציעים שם גם להאריך ל- 60 יום?
דבי אליעזר: לא.